open-index/open-wikipedia-markdown huggingface dataset:
Huvisatama

**Huvisatama** oli Lappeenrannassa sijaitseva huvialue, joka myötäili koko satamatorin rantaa Kasinopuistosta Rapasaareen. Huvisatamaa rahoitti noin 70 yritystä ja yhteisöä sekä Lappeenrannan kaupunki. Huvisatama oli Euroopan ainoa huvipuisto, joka ei perinyt pääsymaksua ja jonka melkein kaikki laitteet olivat käyttäjilleen ilmaisia. Puisto perustettiin vuonna 2004. Huvisatamassa oli kesällä 2008 kaksitoista ilmaislaitetta ja erikseen kaksi maksullista. Pelkkiä laitekäyttökertoja tuli kesässä 120&nbsp;000–130&nbsp;000. Huvisatamaan kuului myös Euroopan suurin Hiekkalinna, joka rakennetaan eri teemalla vuosittain aina alusta alkaen. Rakentamiseen käytetään runsaat kolme miljoonaa kiloa hiekkaa, ja sitä on rakentamassa noin 20 taiteilijaa runsaan kahden viikon ajan.

Huvisataman toimintoja päätettiin yhdistää Hiekkalinnan yhteyteen, ja markkinointi Huvisatama nimellä lopetettiin kesän 2009 jälkeen. Huvisataman idea jatkuu kuitenkin hieman eri muodossa Hiekkalinnan ympäristössä. Suurin osa laitteista on myyty, muun muassa maailmanpyörä.

## Laiteluettelo
*Polkuautoja lapsille
*Katujuna- höyryville sataman tuntumassa.
*Polkuveneet
**Perhepolkuautoja neljälle henkilölle
**Polku-choppereita kahdelle
**Kaupunkipyöriä
*Minigolf hiekkalinnan kupeessa
*Vaihtuvateemainen pomppulinna (Apina, Merirosvo, Valas)
*Miniville (possujunan korvannut samanlainen juna)
*Ketjukaruselli (korvasi energiapyörän)

### Poistuneet laitteet
*Energiapyörä- maailmanpyörä joka on nykyään purettu ja poistettu. Maailmanpyörä oli vuoteen 1997 asti Suomen Tivolissa.
*Wanhanajan karuselli- hevoskaruselli. Poistettu nykyään. 
*leppäkerttukaruselli lapsille. Poistettu nykyään
*UFO-ukot (saapui tykkimäeltä, poistettu)
*Lasten akkukäyttöiset formula-autot
*Avo-minit lapsille
*Possurata- possujuna lapsille.

## Aiheesta muualla
* http://www.huvisatama.fi 
* http://www.huvipuisto.net
Life (luontaistuotemyymälä)

**Life** on pohjoismaalainen luontaistuotemyymäläketju. Se perustettiin Norjassa vuonna 2005 ja se toimii yleensä kauppakeskuksien yhteydessä. Ketju osti vuonna 2007 kaksi suomalaista alan ketjua, Ikivireät ja Sinunkaupat. Life Finland Oy on Life Europe AB:n tytäryhtiö.

Life haki Suomen ja Ruotsin toimintonsa konkurssiin kesäkuussa 2025. Ketjulla oli tuolloin Suomessa 59 myymälää ja verkkokauppa.
 
## Lähteet
Rambo: First Blood Part II (Sega Master System)

**Rambo: First Blood Part II** on Segan kehittämä ja julkaisema toimintapeli, joka julkaistiin Sega Master Systemille vuonna . 

Peli julkaistu Japanissa nimellä **Ashura** () ja Euroopassa nimellä **Secret Command** (pelin valikkoruudussa lukee kuitenkin **Secret Commando**).

## Lähteet

## Aiheesta muualla
*
Penguins & Polarbears

**Penguins & Polarbears** on punk-yhtye Millencolinin kappale, joka julkaistiin heidän albumillaan Pennybridge Pioneers. Kappale julkaistiin singlenä 24. tammikuuta 2000 ja siitä tehtiin myöhemmin musiikkivideo.

## Kappaleet
# Penguins & Polarbears
# Queens Gambit
# Dinner Dog

## Kokoonpano
* Nikola Sarcevic, laulu ja basso
* Erik Ohlsson, kitara
* Mathias Färm, kitara
* Fredrik Larzon, rummut
Ivan Artipoli

**Ivan Artipoli** (s. 24. maaliskuuta 1986 Pescara) on italialainen jalkapalloilija, pelipaikaltaan puolustaja. Artipoli on pelannut uransa aikana myös Pescarassa, Sampdoriassa ja AC Pratossa.
Demo Finland

**Puolueiden kansainvälinen demokratiayhteistyö** *(lyh. Demo Finland) *on suomalaisten eduskuntapuolueiden yhteistyöjärjestö, joka edistää demokratiaa vahvistamalla erityisesti naisten, nuorten ja vammaisten ihmisten poliittista osallistumista sekä tukemalla puolueiden välistä dialogia. Demo Finland toteuttaa kansainvälistä demokratiatukea uusissa ja kehittyvissä demokratioissa. Demo Finland on myös johtava demokratiatuen asiantuntija- ja vaikuttajaorganisaatio Suomessa. 

Demo Finlandin toiminta vahvistaa tasa-arvoisia osallistumismahdollisuuksia, puoluerajat ylittävää rakentavaa yhteistyötä, moniarvoista poliittista keskustelua ja poliitikkojen kykyä vaikuttaa rauhanomaisesti yhteiskunnalliseen kehitykseen. Erityisiä painopisteitä toiminnassa ovat politiikassa aliedustettujen ryhmien, kuten naisten, nuorten ja vammaisten, osallisuuden tukeminen, puolueiden välinen dialogi sekä puolueiden ohjelmallisen työn vahvistaminen. 

Demo Finlandin kaikilla jäsenpuolueilla on edustus järjestön hallituksessa. Hallituksen puheenjohtajuus on kiertävä, ja puheenjohtajana vuosina 2024–2025 toimii Johannes Koskinen (SDP). Toiminnanjohtaja on Anu Juvonen. 

Demo Finlandin jäseniä ovat Suomen Keskusta, Kansallinen Kokoomus, Liike Nyt,  Suomen Sosialidemokraattinen Puolue, Vasemmistoliitto, Vihreä liitto, Ruotsalainen kansanpuolue, Suomen Kristillisdemokraatit ja Perussuomalaiset.

## Aiheesta muualla
* Demo Finland kotisivut
Giuseppe Galderisi

**Giuseppe Galderisi** (s. 22. maaliskuuta 1963 Salerno) on italialainen entinen jalkapalloilija ja nykyinen jalkapallovalmentaja. Peliurallaan hän pelasi hyökkääjänä.

## Peliura

Peliurallaan Galderisi pelasi seitsemässä eri seurassa, mm. Juventuksessa. Pisimpään hän viihtyi Padovan riveissä, sillä hän pelasi siellä peräti 197 ottelua. 

Galderisi pelasi Italian maajoukkueissa yhteensä 26 ottelua, joissa hän teki 2 maalia. Alle 21-vuotiaiden maajoukkueessa hän pelasi 16 ottelua tehden 2 maalia ja aikuisten maajoukkueessa 10 ottelua, joissa hän ei tehnyt yhtäkään maalia. Galderisi edusti Italiaa yksissä arvokisoissa, MM-kisoissa 1986.

## Valmennusura

Valmentaessaan Galderisi on vaihtanut seuraa suunnilleen yhtä tiuhaan kuin pelatessaankin. Kun hän lopetti peliuransa vuonna 1997, hän päätti pitää muutaman vuoden taukoa, kunnes vuonna 2000 hän palasi jalkapallon pariin valmentajana. Hän on valmentanut seitsemää seuraa, muun muassa US Foggiaa, joka on hänen nykyinen seuransa.
Dan Rowan

**Daniel Hale "Dan" Rowan** (22. heinäkuuta 1922 – 22. syyskuuta 1987) oli yhdysvaltalainen koomikko. Hän tuli tunnetuksi sketsisarjasta *[[Rowan & Martin's Laugh-In]]*, jota hän pyöritti yhdessä Dick Martinin kanssa vuosina 1968–1973. 

Rowan kuoli lymfoomaan 65-vuotiaana. Hänellä on tähti Hollywood Walk of Famella.
Rob Knox

**Robert "Rob" Knox** (21. elokuuta 1989 Kent, Englanti – 24. toukokuuta 2008 Sidcup, Englanti) oli brittiläinen näyttelijä. Hän esiintyi velho-oppilas Marcus Belbyn roolissa elokuvassa *[[Harry Potter ja puoliverinen prinssi (elokuva)|Harry Potter ja puoliverinen prinssi]]* (2008). Knox esiintyi myös *[[The Bill]]*- ja *[[Tonight With Trevor McDonald]]* -sarjoissa.

Knox kuoli puukotuksen uhrina Sidcupissa Englannissa  Metro Bar -baarin edustalla toukokuussa 2008. Hän yritti suojella nuorempaa pikkuveljeään Jamieta. Rob Knox kuoli puukotuksessa saamiinsa vammoihin sairaalassa. Puukotukseen syyllistyi 22-vuotias Karl Bishop. Bishop sai neljä elinkautista tuomiota murhasta ja joutuu istumaan tuomiosta vähintään 20 vuotta vankilassa.

## Lähteet

## Aiheesta muualla
*
Godfrey

**Godfrey Danchimah** (s. 21. heinäkuuta 1969) on yhdysvaltalainen koomikko ja näyttelijä. Hän syntyi Nebraskassa nigerialaisille vanhemmille. 

Illinois'n yliopistosta valmistunut Godfrey on esiintynyt lukuisissa televisio-ohjelmissa, mutta suorittanut myös useita elokuvarooleja. 

## Aiheesta muualla
*
Fox (kappale)

**Fox** on punk-yhtye Millencolinin kappale, joka julkaistiin heidän albumillaan *[[Pennybridge Pioneers]]* vuonna 2000. Kappaleesta on tehty myös musiikkivideo.

Kappaleesta ”Kemp” julkaistiin myöhemmin single albumilla Home from Home.
__NOTOC__
## Yleistä kappaleesta
”Fox” edustaa nopeatempoista pop-punkia. Sen sanoituksissa kerrotaan skootterista.

## Kappaleet
# 
# 
# 
# 

## Kokoonpano
* Nikola Sarcevic &ndash; laulu ja basso
* Erik Ohlsson &ndash; kitara
* Mathias Färm &ndash; kitara
* Fredrik Larzon &ndash; rummut

## Lähteet
Samir Cavadzadə

**Samir Cavadzadə** (s. 16. huhtikuuta 1980 Baku, Azerbaidžanin SNT, Neuvostoliitto) on azerbaidžanilainen laulaja. Hän edusti Azerbaidžania Eurovision laulukilpailussa vuonna 2008 yhdessä Elnur Hüseynovin kanssa kappaleella ”Day After Day”. Kaksikko pääsi kilpailun finaaliin ja sijoittui kahdeksanneksi.
Aavetykki

**”Aavetykki”** tai **”pitkä ryssä”** oli suomalaisten antama kutsumanimi rautatietykille, jolla Neuvostoliiton puna-armeija ampui Viipuriin talvisodassa (1939–1940). 

Jouluaaton aattona 23. joulukuuta 1939, väestönsuojelun sotapäiväkirjan mukaan kello 0.07 Viipurissa alkoi tapahtua yllättäen rajuja räjähdyksiä, joiden alkuperää ei heti pystytty tunnistamaan. Aluksi arveltiin, että kyseessä olisi vakoojien ujuttamia aikapommeja, mutta ajatus hylättiin saman tien, koska räjähdykset olivat niin rajuja. 

Pelottavimpana mahdollisuutena todettiin olevan kauaskantoinen tykki, joka ampuisi niin kaukaa, ettei laukauksia kuulisi. Tämä havaittiinkin todeksi, kun tutkittiin räjähdyksen jälkiä: kranaattisirpaleiden havaittiin kuuluvan neuvostoliittolaisiin 150&nbsp;millimetrin miinakranaatteihin. 

Mittauspatteristo yritti mittaustiedustelulla paikantaa tykin asemaa, mutta tämä oli hankalaa, sillä aavetykin laukauksia ei juuri kyetty erottelemaan jatkuvasta puna-armeijan kenttätykistön tulituksesta . Tiedustelun avulla selvisi, että neuvostoliittolaiset olivat asentaneet Perkjärven asemakylän raiteilla varustettuun hiekanlastauspaikkaan useita 150&nbsp;millimetrin rautatietykkejä, joilla Viipuria tulitettiin. Osumatarkkuus oli pitkästä matkasta johtuen epämääräinen, mutta tulituksen tarkoitus olikin taistelutahdon luhistaminen. Tässä ei kuitenkaan onnistuttu. Pahin tulituspäivä oli 12. helmikuuta 1940, joka tunnetaankin rumputulisunnuntaina. 

Neuvostotykistön edettyä Viipurin laidoille helmikuun lopulla ”aavetykin” käyttö loppui. 

## Lähteet
* 
* 
* 
* Viipurin kaupunginkanslian asiakirjat, Suomen kansallisarkisto. 
* Viipurin kaupunginkamreerin päiväkirjamerkinnät, Suomen kansallisarkisto. 
### Viitteet
Nnegest Likké

**Nnegest Likké** (s. 19. helmikuuta 1970) on yhdysvaltalainen elokuvaohjaaja, -käsikirjoittaja ja -näyttelijä. Hänet tunnetaan ohjaamastaan ja käsikirjoittamastaan vuoden 2006 elokuvasta *[[Kurvikkaat kiltzit]]* (*Phat Girlz*), jonka pääosassa on Mo’Nique.

Likkén isä oli etiopialainen vapaustaistelija Senay Likké.

## Lähteet

## Aiheesta muualla
* 
*
Abdul Salis

**Abdul Salis** (s. 6. heinäkuuta 1979) on brittiläinen näyttelijä. Hän on esiintynyt muiden muassa elokuvissa *[[Rakkautta vain (elokuva)|Rakkautta vain]]* (2003), *[[Animal (vuoden 2005 elokuva)|Animal]]* (2005) ja *Flyboys* (2006). Lisäksi hänet tunnetaan Curtis Cooperin roolista televisiosarjassa *[[Sairaalaelämää]]*.

## Lähteet

 

## Aiheesta muualla
*
Gregor Fisher

**Gregor Fisher** (s. 22. joulukuuta 1953 Glasgow) on skotlantilainen näyttelijä. Hänet tunnetaan nimiroolistaan televisiosarjassa *[[Rab C. Nesbitt]]*, jota on tehty katkonaisesti vuodesta 1988 alkaen.

Valkokankaalla Fisher on esiintynyt muun muassa elokuvissa *[[1984 (vuoden 1984 elokuva)|1984]]* (1984), *[[Rakkautta vain (elokuva)|Rakkautta vain]]* (2003), *[[Venetsian kauppias (vuoden 2004 elokuva)|Venetsian kauppias]]* (2004) ja *[[Wild Target]]* (2010).

## Aiheesta muualla
* 
*
Martine McCutcheon

**Martine Kimberley Sherri Ponting** eli **McCutcheon** (s. 14. toukokuuta 1976) on brittiläinen laulaja ja näyttelijä. Hän nousi jo debyyttialbumillaan (*You Me & Us*, 1999) brittilistan kakkoseksi. Single "Perfect Moment" oli useammassakin maassa listaykkönen.

McCutcheon on näyttelijänä esiintynyt esimerkiksi televisiosarjassa *[[EastEnders]]* ja elokuvassa *[[Rakkautta vain (elokuva)|Rakkautta vain]]* (2003). Hän on julkisuuden henkilö, jonka lukuisat rakkaussuhteet ovat olleet näkyvästi esillä maan tiedotusvälineissä.

## Aiheesta muualla

*
Rodrigo Santoro

**Rodrigo Junqueira dos Reis Santoro** (s. 22. elokuuta 1975 Petrópolis, Rio de Janeiro) on brasilialainen näyttelijä. 

Santoro tuli tunnetuksi useista Globon telenoveloista. Hän on esiintynyt myös lukuisissa elokuvissa, joiden joukossa ovat *[[Behind the Sun (elokuva)|Behind the Sun]]* (2001), *[[Rakkautta vain (elokuva)|Rakkautta vain]]* (2003), *[[300 (elokuva)|300]]* (2007) ja *[[I Love You Phillip Morris]]* (2009). Hän sai vuonna 2006 Paulon roolin *[[Lost]]issa*. Santoro näyttelee myös Arnold Schwarzeneggerin kanssa elokuvassa *[[The Last Stand]]*. Vuosina 2016–2020 on ollut mukana myös *[[Westworld]]*-sarjassa.

## Filmografia

## Aiheesta muualla

*
Inga Voronina

**Inga Grigorjevna Voronina ** (, o.s. **Artamonova**, , 29. elokuuta 1936 Moskova &ndash; 4. tammikuuta 1966 Moskova) oli Neuvostoliittoa edustanut venäläinen pikaluistelija.

Voronina voitti urallaan useita mitaleja yleisluistelun maailmanmestaruuskilpailuissa; kultaa vuosina 1957, 1958, 1962 ja 1965. Hopeaa hän saavutti vuosina 1963 ja 1964. Maansa yleisluistelukisoista hän saavutti yhdeksän mitalia: viisi kultaa ja neljä hopeaa.

## Ennätykset

## Elämä päättyi aviomiehen murhaamana

Hänen aviomiehensä Gennadi Voronin, itsekin pikaluistelija ja vaimonsa luisteluvalmentaja. Aviopuoliso Gennadi  surmasi vaimonsa Ingan 29-vuotiaana.

## Lähteet
*Inga Voronina SkateResults.com -tietokannassa 

## Viitteet
Raumanmeren juhannus

**Raumanmeren juhannus** (RMJ) on suuri tanssimusiikin festivaali, joka järjestetään merenrannalla Otanlahdessa Raumalla. Nykymuotoinen Raumanmeren juhannus on painottunut elektroniseen tanssimusiikkiin. Festivaali kesti vuonna 2017 kolme päivää. Vuoden 2016 pääesiintyjänä oli David Guetta.

Alkuvuosinaan festivaaleilla esiintyivät suomalaisen rockmusiikin sen hetken tunnetuimmat artistit ja tapahtumapaikkana oli Otanlahti. Myöhemmin festivaali järjestettiin Porin Kirjurinluodossa ja pienimuotoisempana Rauman Unajassa.
## Historia

Festivaalin perusti raumalainen Riku Räsänen vuonna 1999, minkä jälkeen tapahtuma järjestettiin vuosittain. Suurimmillaan kolmen päivän yhteenlaskettu kävijämäärä nousi vuonna 2003 noin 90 000:een ja vuonna 2005 ennätuslukemiin 99 000 kävijällään. Radiokanava YleX ja sen edeltäjä Radiomafia taltioivat tapahtuman konsertteja vuosina 2002–2004. Tapahtumaa on markkinoitu "Suomen parhaimmiksi bileiksi".

Festivaalien omistaja vaihtui 2007. Uudeksi omistajaksi tuli SK Ravintolat Oy:n tytäryhtiö, SK Festivals Oy. Tuolloin juhlilla vieraili näyttelijä Pamela Anderson. Samana vuonna festivaaleilla kuoli kolme ihmistä. Festivaali siirtyi Rauman Otanlahdesta Poriin 2008 ja nimi vaihtui pelkäksi *RMJ*:ksi. Porissa festivaalien tapahtumapaikkana oli Kirjurinluoto ja siellä sijaitseva Pori Delta Arena. 

Jo seuraavana vuonna SK Entertainment Group luopui pääomistajuudestaan ja vetovastuu tapahtumasta siirrettiin toiselle yritykselle, jonka johtajaksi tuli RMJ:n perustaja Riku Räsänen ja hänen lisäkseen omistajina toimivat Jyrki Kangas, SK Entertainment Group, Local Crew sekä Toni Järvinen. Samalla tapahtuman nimi muutettiin *RMJ Party Camp*iksi. Vuonna 2010 tapahtuma järjestettiin pienimuotoisempana jälleen Raumalla nimellä *RMJ* Unajassa ja vuoden 2011 festivaalien jäädessä toistaiseksi viimeiseksi.

## Nykymuotoinen Raumanmeren juhannus

Vuonna 2016 juhannuksena RMJ järjestettiin taas vuosien tauon jälkeen Otanlahdella. Elektroniseen tanssimusiikkiin (EDM) keskittyvällä festivaalilla nähtiin myös maailmanluokan tähtiä, muun muassa nykyisen elektromusiikin kärkinimet David Guetta, Jason Derulo ja Nero.

Ensimmäisenä vuotenaan uudistuneella juhannusfestivaalilla oli kävijätavoitteenaan kahden päivän osalta 30 000 festivaalikävijää. Vuonna 2017 juhannusjuhlat kasvoi kolmipäiväiseksi ja lippuja myytiin 50 000. Esiintyjälistalla olivat muun muassa Pendulum, David Hasselhoff  Shaggy ja The Rasmus.

Vuosina 2020 ja 2021 ei RMJ:tä järjestetty koronaviruspandemian vuoksi.

Tapahtuman ohjelmajärjestäjänä toimii nykyisin Nelonen Media Live. Festivaalin perustajan Riku Räsäsen yritys Suomen Elämyspalvelu Oy on vastannut juhlien alue- ja majoitusjärjestelyistä.

Vuoden 2026 RMJ on peruttu. Päätös perustellaan tapahtumatuotannon kustannusten kasvulla ja sillä etteivät kävijämäärät ja lipunmyynti ole kehittyneet toivotulla tavalla.

## Katso myös

* Luettelo RMJ:n esiintyjistä

## Lähteet

## Aiheesta muualla

* RMJ:n kotisivut
Ernst Boris Chain

**Ernst Boris Chain**, Sir, (19. kesäkuuta 1906 – 12. elokuuta 1979) oli brittiläinen, Nobelin lääketieteen palkinnolla palkittu biokemisti ja bakteriologi.  Hän oli alkujaan Saksan juutalainen.

Vuodesta 1930 vuoteen 1933 Chain työskenteli Charitessa, Berliinissä ja vuodesta 1935 lähtien Oxfordin yliopistossa. Vuonna 1949 hänestä tuli Rooman kemiallisen mikrobiologian tutkimuslaitoksen johtaja ja vuonna 1961 Imperial College Londonin professori.

## Palkinnot

Tutkimuksistaan penisilliinin ja sen käytön parissa Chainille myönnettiin vuonna 1945 Nobelin lääketieteen palkinto yhdessä Alexander Flemingin ja Howard Walter Floreyn kanssa. Vuonna 1946 hän sai Pasteurmedaillen, ja 1954 hänelle myönnettiin Paul-Ehrlich-palkinto.

## Lähteet
Malmin ampumarata

**Malmin ampumarata** oli Helsingissä vuosina 1937–1993 toiminut ampumarata. Suomen puolustusvoimien rakentama ampumarata sijaitsi Malmilla nykyisen Kivikon kaupunginosan alueella. Ampumarata valmistui vuoden 1937 ammunnan maailmanmestaruuskilpailuja varten ja sitä käytettiin myös Helsingin olympialaisten ammuntalajien suorituspaikkana Huopalahden ampumaradan ohella. 

Malmin ampumarata oli Puolustusvoimien käytössä 1960–1970-lukujen vaihteeseen saakka, jolloin luotiaseammunnat lopetettiin Kontulan lähiö valmistuessa. Tämän jälkeen rataa käytettiin vielä haulikkoammuntoihin. Jatkosodan aikana Malmin ampumarata toimi teloituspaikkana, jossa ammuttiin muun muassa Martta Koskinen, Olavi Heiman ja Urho Kaipainen. 

Malmin ampumarata suljettiin vuonna 1993, jonka jälkeen kaikki sen rakennukset on purettu. Säilytettäväksi tarkoitettu Paukkulan maja tuhoutui tulipalossa 1990-luvulla. Nykyään ampumaradan paikalla on asuinalue ja muun muassa Nallin sivukoulu. Osa alueesta on virkistyskäytössä. Uudisrakentamisen tieltä jouduttiin poistamaan 125&nbsp;000 kuutiota maata, joka sisälsi noin 130 tonnia hauleista peräisin ollutta lyijyä.

## Lähteet

## Aiheesta muualla

* Maailman mestariampujain kilpakenttä, Hakkapeliitta, 13.07.1937, nro 28, s. 9, Kansalliskirjaston digitaaliset aineistot
* Maailmanmestaruuskilpailu ovella. Malmin ampumarata valmiina vastaanottamaan MM-kilpailujen osanottajat, Helsingin Sanomat, 23.07.1937, nro 194, s. 4, Kansalliskirjaston digitaaliset aineistot
Heide-Park

**Heide-Park** on huvipuisto Soltaussa Ala-Saksin osavaltiossa Saksassa. Se avattiin elokuussa 1978. Puiston pinta-ala on noin 85 hehtaaria ja siellä on 41 huvipuistolaitetta. Puistoa ylläpitää brittiläinen Merlin Entertainments.

## Vuoristoradat

Lähde:

## Vesilaitteet

## Muita

## Lähteet

## Aiheesta muualla

* Heide-Park
Wilkesinmaa

**Wilkesinmaa** (, koordinaatit ) on Etelämantereen osa, joka sijaitsee Intian valtameren eteläpuolella.

Muodollisesti Wilkesinmaa kattaa Etelämantereesta sektorin, jonka läntisenä rajana on Cape Hordern () ja itäisenä Point Alden (). Alue on nimetty yhdysvaltalaisen luutnantti Charles Wilkesin mukaan. Wilkes johti aluetta tutkinutta retkikuntaa vuosina 1838&ndash;1842.

Wilkesinmaalla sijaitsevat muun muassa  Wilkesinmaan kraatteri sekä jäätikönalainen Vostokjärvi. Alueen lämpötila jää kesäisinkin pakkaselle. Wilkesinmaa kuuluu Australian vaatimiin alueisiin.

## Katso myös
* Dome C

## Lähteet

## Aiheesta muualla
Valois’n Isabella

**Isabelle de Valois** (9. marraskuuta 1389 Pariisi, Ranskan kuningaskunta – 13. syyskuuta 1409 tai 1410 Blois'n linna, Loir-et-Cher, Ranskan kuningaskunta) oli ranskalainen prinsessa, Rikhard II:n puolisona Englannin kuningatar vuosina 1396–1400.

## Suku
Isabelle oli kuningas Kaarle VI:n ja kuningatar Isabella von Bayernin toiseksi vanhin tytär. Hänellä oli yksitoista sisarusta, nuorempia sisaruksia olivat Tourainen herttua, dauphin Jean, Catherine, joka avioitui kuningas Henrik V:n kanssa ja nuorin veli, josta tuli kuningas Kaarle VII. 

## Avioliitto Richard II:n kanssa
Kuusivuotias prinsessa Isabelle naitettiin 31. lokakuuta 1396 Englannin kuningas Rikhard II:lle Satavuotisen sodan päättäneen aselevon vahvistamiseksi. Liiton poliittisuudesta huolimatta Rikhardin ja lapsi-Isabellen suhde oli molemminpuolisesti kunnioittava. He eivät asuneet yhdessä, vaan Isabella kasvoi Windsorin linnassa, missä hänen aviomiehensä vieraili ja toi hänelle lahjoja. Isabelle kruunattiin Englannin kuningattareksi 8. tammikuuta 1397 Westminster Abbeyssä.

Isabelle muutti Wallingfordin linnaan protestiksi, kun Rikhard lähti vuonna 1399 sotaretkelle Irlantiin. Paluumatkalla Englantiin Rikhard vangittiin, ja Isabella määrättiin uuden kuninkaan Henrik IV:n tahdosta muuttamaan pois Windsorin linnasta ja asettumaan Salisburyn piispan palatsiin. Rikhardin kannattajat kertoivat Isabellalle, että Rikhard oli karannut, ja houkuttelivat hänet Henrikin vastaisen kapinan keulakuvaksi. Muut kapinajohtajat mestattiin, mutta 10-vuotiaan Isabellan todettiin olleen liian nuori ymmärtämään tekojaan.

Henrik IV päätti, että Isabellen pitäisi naida hänen poikansa prinssi Henrik, mutta Isabella kieltäytyi kaikesta kanssakäymisestä prinssin kanssa. Ehdotuksesta hän kuitenkin päätteli aviomiehensä kuolleen ja aloitti suruajan välittämättä Henrik V:n käskystä, ja aikanaan Henrik päästi Isabellen palaamaan Ranskaan.

## Avioliitto Charles Orléansin kanssa
Palattuaan Ranskaan vuonna 1401 Isabella Valois pysyi leskenä usean vuoden ajan, kunnes vuonna 1406 hänet naitettiin serkulleen, Orléansin herttua Charlesille (1394–1465). Avioliitto solmittiin 29. kesäkuuta 1406 Compiègnessä, kun Isabella oli 16-vuotias ja Charles vasta 11. Liitto oli osa Ranskan sisäpolitiikkaa, jonka tarkoituksena oli vahvistaa siteitä Valois-suvun haarojen välillä keskellä kasvavaa poliittista jännitystä Burgundin ja Orléansin sukujen välillä.  

Avioliitto ei vaikuta olleen Isabellan toiveiden mukainen. Aikalaislähteiden mukaan hän itki koko hääseremonian ajan, mikä on tulkittu vastentahtoisuuden merkiksi. Avioliiton täytäntöönpano lykättiin Charlesin nuoren iän vuoksi.

Isabella kuoli vuonna 1409 tai 1410 noin kahdenkymmenen vuoden ikäisenä Blois'n linnassa, Loir-et-Cher'ssa, synnyttäessään parin ainoan lapsen, Jeanne de Valois’n (myöh. Jeanne d’Orléans). Isabella haudattiin alun perin Bloisin Saint-Laumerin luostariin, ja hänen jäännöksensä siirrettiin myöhemmin Pariisin Célestinsin luostariin. 

Jeanne d'Orléans, avioitui Alençonin herttua Jean II:n kanssa vuonna 1424, avioliitto päättyi lapsettomana Jeannen kuolemaan. 

## Lähteet
Sansa (laulaja)

**Sannaliisa Ilkka**, taiteilijanimeltään **Sansa** (s. 1980), on suomalainen laulaja-lauluntekijä. Hänen ensialbuminsa *[[Vagabond Girl]]* ilmestyi vuonna 2005 Warner Music Finlandin kautta.

Seinäjoelta kotoisin oleva Sansa on opiskellut laulua Helsingin Pop & Jazz Konservatoriossa. Pääosin Sansa on tehnyt lauluja englanniksi mutta hän on jonkin verran tehnyt myös suomeksi, esimerkiksi Sansa osallistui Tangomarkkinoiden sävellys- ja sanoituskilpailuun kappaleella "Kaipuun syleilyyn", jonka Sansa teki yhdessä Terhi Pippurin kanssa.
Lisäksi hän on tehnyt lauluja muutamille artisteille kuten Essi Wuorelalle.

Sansa osallistui Uuden Musiikin Kilpailuun vuonna 2020 omalla kappaleellaan "Lover View" yhdessä DJ Yotton ja Anton Soninin kanssa.

## Diskografia
Sansan diskografia:

### Albumit
* Vagabond Girl, (2005) Warner
* Sansa, (2009) Texicalli
* Savior, (2011) Texicalli
* Lost in the Moment, (2018) Playground Music Oy

### Mukana levyillä
* Tilkkutäkki, (2005) Warner
* Dj Garbo & Frankly Irrational: EP, (2005) Softone Music
* Tilkkutäkki 2, (2006) Warner
* Cape Nape & The Foundation: Karma Collection, (2007) CapeMount Records
* Sisko tahtoisin jäädä-soundtrack, (2010) SonyBMG
* The Irrationals: Hold Your Horses, (2011) Konkurssi Records
* Paradise Oscar: Sunday Songs (2011) Warner
* Daco Junior: Heartbeat solo (2013) Universal

## Lähteet

## Aiheesta muualla
* Sansan kotisivut
Diana Ghurtskaia

**Diana Ghurtskaia** (, , (s. 2. heinäkuuta 1979 Abhasia) on sokea georgialainen laulaja, joka edusti maataan vuoden 2008 Eurovision laulukilpailussa kappaleellaan "Peace Will Come". 

Ghurtskaia syntyi Abhasiassa vuonna 1979. Abhasian sodan aikana hänen perheensä joutui jättämään kotinsa ja asumaan pakolaisleirillä. Syntymästä saakka sokea Ghurtskaia valmistui Tbilisin sokeiden koulusta vuonna 1995 ja osallistui samana vuonna Yalta-Transit-Moscow-musiikkikilpailuun, jossa hän sai erikoispalkinnon. Hän opiskeli musiikkikoulussa Moskovassa, valmistui vuonna 1999 ja aloitti sen jälkeen soolouransa. Hänen ensimmäinen albuminsa *You Are Here* ilmestyi seuraavana vuonna. Ghurtskaia on levyttänyt duettoja useiden tunnettujen laulajien, kuten Toto Cutugnon, Ray Charlesin ja Demis Roussoksen kanssa, ja hänelle on myönnetty useita palkintoja Georgiassa, Venäjällä ja Ukrainassa. Hän aloitti opiskelun Venäjän teatteritaiteen akatemiassa vuonna 2003.

Ghurtskaia valittiin edustamaan Georgiaa 12 ehdokkaan joukosta Eurovision laulukilpailuun vuonna 2008. Hän voitti maan kansallisen finaalin 39,4 prosentin ääniosuudella kappaleellaan "Peace Will Come". Ghurtskaia sijoittui kilpailun toisessa semifinaalissa viidenneksi 107 pisteellä ja finaalissa yhdenneksitoista 83 pisteellä. 

Ghurtskaia on naimisissa moskovalaisen asianajajan Peter Kutšerenkon kanssa ja heillä on vuonna 2007 syntynyt poika.

## Lähteet

## Aiheesta muualla
*Ghurtskaian kotisivut
*Eurovision-Georgia
*Diana vädjar om fred – av egen erfarenhet
Lil’ JJ

**James Charles Lewis**, taiteilijanimeltään **Lil' JJ** (s. 31. lokakuuta 1990), on yhdysvaltalainen näyttelijä. Hänet tunnetaan varsinkin Jordanin roolista televisiosarjassa *Just Jordan*, jonka ensimmäinen jakso näytettiin 7. tammikuuta 2007.

Lil' JJ on lisäksi nähty muun muassa elokuvassa *Sinun, minun ja meidän* (2005). 

## Aiheesta muualla
*
Chelsea Tavares

**Chelsea Royce Tavares** (s. 14. joulukuuta 1991) on yhdysvaltalainen näyttelijä. Hänet tunnetaan rooleista televisiosarjoissa *Unfabulous* ja *Just Jordan*. 

Afroamerikkalainen Tavares syntyi Panorama Cityssä, Kaliforniassa. 

## Aiheesta muualla
*
Jordan Calloway

**Jordan Calloway** (s. 18. lokakuuta 1990) on yhdysvaltalainen näyttelijä. Hänet tunnetaan Zach Carter-Schwartzin roolista Nickelodeonin sarjassa *Unfabulous*.

## Lähteet

## Aiheesta muualla
*
Otavan kirjasto

**Otavan kirjasto** on kustannusyhtiö Otavan vuonna 1982 perustama kirjasarja, joka tunnetaan käännösromaaneistaan. Sarjassa on ilmestynyt yli 320 teosta.

Sarjan kirjailijoista Nobelin kirjallisuuspalkinnon ovat vuodesta 1999 lähtien saaneet Günter Grass (1999), Gao Xingjian (2000), V. S. Naipaul (2001), Imre Kertész (2002), J. M. Coetzee (2003), Elfriede Jelinek (2004), Doris Lessing (2007), J. M. G. Le Clézio (2008), Herta Müller (2009), Mario Vargas Llosa (2010) Olga Tokarczuk (2018) ja Peter Handke (2019).

## Otavan kirjastossa julkaistut teokset

Lähde

## Lähteet
Tadhg Kelly

**Joseph Tadhg Kelly** (s. 3. lokakuuta 1988, Chicago) on yhdysvaltalainen näyttelijä ja muusikko. Hänet tunnetaan Ben Singerin roolista Nickelodeonin televisiosarjassa *Unfabulous*.

## Aiheesta muualla
*
Emma Degerstedt

**Emma Kristina Degerstedt** (s. 13. huhtikuuta 1992) on yhdysvaltalainen näyttelijä. Hän on sukutaustaltaan molempien vanhempiensa puolelta ruotsalainen; vaikka hän syntyi Kalifornian Long Beachillä, hän asui lapsuudessaan myös Ruotsissa.

Degerstedt on esiintynyt useissa musikaaleissa, mutta kansainvälisesti hänet tunnetaan parhaiten roolista Nickelodeonin televisiosarjassa *Unfabulous*. Hänellä on veli, Mats. 

## Aiheesta muualla
* Viralliset sivut  
*
Keke Palmer

**Lauren Keyana ”Keke” Palmer** (s. 26. elokuuta 1993 Harvey, Illinois, Yhdysvallat) on yhdysvaltalainen näyttelijä ja laulaja, joka tunnetaan kenties parhaiten pääroolistaan Nickelodeonin tilannekomediasarjassa *[[True Jackson, VP]]*. Hän on lisäksi esiintynyt muiden muassa elokuvissa *[[Kaikki alkaa A:sta]]* (2006), *[[Cleaner]]* (2007) ja *[[Jump in!]]* (2007). Hän myös ääninäyttelee Layla-keijua animaatiosarjassa *[[Winx-klubi]]* sekä Peachesia elokuvassa *[[Ice Age 4: Mannerten mullistus]]*.

## Tausta

Palmer syntyi Illinoisin osavaltiossa kristittyyn perheeseen. Hänen vanhempansa ovat Sharon ja Larry Palmer, jotka tapasivat teatterikoulussa ja ovat entisiä näyttelijöitä. Palmerilla on neljä sisarusta. Hän muutti perheineen Los Angelesiin vuonna 2004, pian hänen elokuvadebyyttinsä jälkeen. Palmer aloitti laulamisen nuorella iällä ja lauloi aluksi kirkossa, mutta myöhemmin myös teatterimusikaaleissa.

## Ura

Keke Palmerin elokuvaura alkoi vuonna 2004, kun hän teki debyyttiroolinsa 11-vuotiaana elokuvassa *[[Barbershop 2: Back in Business]]* (2004). Sen jälkeen hän on saanut lukuisia merkittäviä rooleja elokuvista, kuten *[[Cleaner]]*, *[[Jump in!]]*, *[[Shrink – Tapaus tohtori Carter]]* (2009) ja *[[Soul-siskot]]* (2012). Vuoden 2006 draamaelokuvassa *[[Kaikki alkaa A:sta]]* Palmerilla oli ensimmäinen pääroolinsa. Hän näytteli pääroolin myös muun muassa tositapahtumiin perustuvassa televisioelokuvassa *Abducted: The Carlina White Story* (2012).

Palmer julkaisi debyyttialbuminsa *So Uncool* Atlantic Recordsin kautta 18. syyskuuta 2007. Hän on näyttelijänuransa aikana voittanut useita palkintoja, kuten Black Reel Awardin ja Young Artist Awardin. 

## Filmografia

## Aiheesta muualla

* Viralliset sivut 
*
Laivan Greene

**Laivan Greene** (s. 17. helmikuuta 1992) on yhdysvaltalainen näyttelijä. Hänet tunnetaan varsinkin Keisha Rayn roolista elokuvassa *[[Jump in!]]* (2007). Lisäksi hän on tehnyt esiintymisiä muun muassa televisiosarjassa *All of Us*.

## Aiheesta muualla
*
Women’s Prize for Fiction

**Women’s Prize for Fiction** (jaettu myös nimillä **Orange Prize for Fiction** (1996–2006 ja 2009–2012), **Orange Broadband Prize for Fiction** (2007–2008) ja **Baileys Women’s Prize for Fiction** (2014–2017)) on vuodesta 1996 jaettu merkittävä brittiläinen kirjallisuuspalkinto. Se myönnetään vuosittain englanniksi kirjoittavalle naiselle parhaasta edellisvuonna Britanniasta julkaistusta romaanista. Vuonna 2022 palkinnon arvo oli 30&nbsp;000 puntaa.

Palkinto luotiin vuonna 1995 kun kiinnitettiin huomiota siihen, etteivät naiskirjailijat olleet kovin edustettuina merkittävien kirjallisuuspalkintojen saajien joukossa.

## Voittajat

## Lähteet

## Aiheesta muualla
* Palkinnon viralliset sivut
Konrad Meyer-Hetling

**Konrad Meyer-Hetling** (15. toukokuuta 1901 Salzderhelden, Saksan keisarikunta – 25. huhtikuuta 1973  Salzderhelden, Länsi-Saksa) oli saksalainen maatalouskysymyksiin erikoistunut professori, joka osallistui idän yleissuunnitelman laatimiseen. Hän laati Heinrich Himmlerin pyynnöstä idän yleissuunnitelmaan liittyvän Idän jälleenrakennussuunnitelman, joka esitettiin Adolf Hitlerille 28. toukokuuta 1942, minkä vuoksi Meyer-Hetling joutui vastaajaksi RuSHA-oikeudenkäyntiin Yhdysvalloissa, jossa käsiteltiin ihmisoikeusrikoksia. Meyer-Hetling vapautettiin jo kärsimänsä tutkintovankeuden perusteella.
Kati Rekai

**Kati Rekai** CM (20. lokakuuta 1921 – 1. helmikuuta 2010 Toronto, Kanada) oli kirjailija. Hän syntyi Budapestissa, mutta jätti Unkarin vuonna 1948. Hän saapui Torontoon, Kanadaan, Pariisin kautta vuonna 1950. 

Rekai tunnetaan lapsille suunnatuista matkakirjoista, joita on käännetty useille kielille. Matkakohteita tarkastellaan neljän eläinhahmon – Mickeyn, Taggyn, Puppon ja Cican – silmin.  

Rekaista tehtiin vuonna 1993 Kanadan ritarikunnan jäsen.

## Lähteet
Jaime King

**Jaime King** (s. 23. huhtikuuta 1979 Omaha, Nebraska) on yhdysvaltalainen näyttelijä ja malli.

Nebraskassa syntynyt King aloitti mallintyönsä jo varhaisessa teini-iässään. Myöhemmin hänellä on ollut useita elokuvarooleja muiden muassa teoksissa *[[Pearl Harbor (elokuva)|Pearl Harbor]]* (2001), *Bulletproof Monk* (2003), *[[White Chicks]]* (2004), *[[Villi tusina 2]]* (2005), *[[Sin City (elokuva)|Sin City]]* (2005) *[[My Bloody Valentine (elokuva)|My Bloody Valentine]]* (2009) ja *[[Frank Millerin Sin City: A Dame to Kill For]]* (2014). Hän on näytellyt myös televisiosarjoissa, kuten *[[Hart of Dixie]]*.

King meni syksyllä 2007 naimisiin elokuvaohjaaja Kyle Newmanin kanssa. Heillä on kaksi lasta, vuonna 2013 ja 2015 syntyneet pojat.

## Aiheesta muualla
*
Dany Sabourin

**Dany Sabourin** (s. 2. syyskuuta 1980 Val-d'Or, Quebec, Kanada) on kanadalainen jääkiekkomaalivahti.

Hän pelaa Itävallan pääsarjan Graz 99ers:ssä.

## Lähteet
* 
*
Dolly Martin

**Dolly Martin**, o.s. **Read** (s. 13. syyskuuta 1944) on brittiläinen malli ja näyttelijä. Hän oli pääosan esittäjänä elokuvassa *Beyond the Valley of the Dolls* (1970).

Martin ryhtyi näyttelijäksi myöhäisessä teini-iässään. Hänet valittiin toukokuussa 1966 *[[Playboy]]n* Playmate of the Monthiksi. 

Martin oli naimisissa koomikko Dick Martinin kanssa, kunnes tämä kuoli toukokuussa 2008.

## Aiheesta muualla
*
Teollisuusalue

**Teollisuusalue** on teollista tuotantoa harjoittavien laitosten keskittymä.

Teollisuuden keskittämisellä yhdelle alueelle saadaan mahdollisuus suunnitella ja toteuttaa infrastruktuuri teollisuustoiminnan ehdoilla, jolloin esimerkiksi rautateiden tai tiestön rakentamistarve on vähäisempi kuin tehtaiden sijaitessa hajallaan. Toisena etuna on mahdollisuus houkutella uusia yrityksiä alueelle jo siellä olevan infrastruktuurin ja potentiaalisten yhteistyökumppanien avulla. Keskittämisellä voidaan myös pienentää aluetta, jossa teollisuustoiminta aiheuttaa ympäristöhaittoja, ja ne ovat paremmin hallittavissa ja valvottavissa.

Käsitteen teollisuusalue toinen merkitys on laajahko teollistunut alue, kuten esimerkiksi Ruhrin alue Saksassa.
Cynthia Myers

**Cynthia Myers** (12. syyskuuta 1950 Toledo, Ohio, Yhdysvallat – 4. marraskuuta 2011 Los Angeles, Kalifornia, Yhdysvallat) oli yhdysvaltalainen malli ja näyttelijä. Hän oli Playboyn Playmate of the Month joulukuussa 1968.

Myers esitti Casey Andersonin roolin elokuvassa *Beyond the Valley of the Dolls* (1970).

Myers kuoli keuhkosyöpään 61-vuotiaana vuonna 2011.

## Lähteet

## Aiheesta muualla

* Myersin virallinen kotisivu 
* 
* Cynthia Myers Playmate Directory
RuSHA-oikeudenkäynti

**RuSHA-oikeudenkäynti**, virallisesti oikeudenkäynti *Yhdysvallat vastaan Ulrich Greifelt ja muut*, oli oikeudenkäynti, joka järjestettiin kahdeksantena kaikkiaan kahdestatoista oikeudenkäynnistä Yhdysvaltain miehitysvyöhykkeellä Nürnbergissä.

## Katso myös
*Otto Hofmann
*Konrad Meyer-Hetling
Marcia McBroom

**Marcia McBroom** (s. 6. elokuuta 1947) on yhdysvaltalainen malli ja näyttelijä. Hän esiintyi muun muassa elokuvassa *Beyond the Valley of the Dolls* (1970).

## Lähteet

## Aiheesta muualla
*
Reserpiini

**Reserpiini** (C33H40N2O9) on indolipohjainen alkaloidi ja antipsykoottinen ja antihypertensiivinen lääke. Aineen käytöstä psykoosien hoitamisessa on luovuttu, koska muilla lääkeaineilla on saavutettu parempia tuloksia ja vähäisempiä sivuvaikutuksia kliinisessä käytössä. Reserpiini eristettiin intiankäärmepuun (*Rauwolfia serpentina*) juuresta 1950-luvun puolivälissä. Ensimmäisenä aineen kokonaissynteesin suoritti Robert Burns Woodward vuonna 1956.

Suomessa tämä lääkeaine oli käytössä, sekä useilla eri kauppanimillä, vuodesta 1960 vielä 1970-luvun keskivaiheillekin varsin yleisesti. Eräs tunnetuimmista reserpiinivalmisteista on todennäköisesti ollut *Serpasil* jota valmisti Ciba-lääkeyhtiö (sittemmin Ciba-Geigy, nyk. Novartis).

## Vaikutusmekanismi
Reserpiini estää VMAT-kuljettajaproteiinin toiminnan, ja monoamiinioksidaasi ja katekoli-O-metyylitransferaasi aiheuttavat noradrenaliinin ja adrenaliinin sekä vähemmissä määrin dopamiinin ja serotoniinin ennenaikaisen hajoamisen. Suojattomat välittäjäaineet muuntuvat muotoon, jossa ne eivät saavuta synapsia. Verenpainetta alentava vaikutus perustuu reserpiinin kykyyn vaikuttaa katekoliamiineihin.

## Sivuvaikutukset
Sivuvaikutuksina saattoi ilmetä nuhan tapaisia oireita sekä ripulia ja ekstrapyramidaalioireita eli parkinsonismin kaltaisia oireita. Mahdolliset gastro-intestinaaliset vaivat, kuten akuutti vatsahaava, saattoivat voimistua lääkityksestä. Reserpiini saattoi aiheuttaa mahan ärsytystä ja vatsahappojen lisääntymistä. Reserpiini aiheutti tunnetusti myös käyttäjälleen masennusta, mikä oli omiaan vähentämään sen suosiota. Sitä on käytetty myöhemminkin muun muassa neurofarmakologian tutkimuksessa.

## Lähteet

## Aiheesta muualla
*Human Metabolome Database (HMDB): Reserpine 
*Toxin and Toxin Target Database (T3DB): Reserpine 
*Kyoto Encyclopedia of Genes and Genomes (KEGG): Reserpine 
*ChemBlink: Reserpine 
*Dr. Duke's Phytochemical and Ethnobotanical Databases: Reserpine
Gavin MacLeod

**Gavin MacLeod** (synt. **Allan George See**, 28. helmikuuta 1931 Mount Kisco, New York – 29. toukokuuta 2021 Palm Desert, Kalifornia) oli yhdysvaltalainen näyttelijä. Hänet muistetaan eritoten pitkäkestoisista roolihahmoistaan televisiosarjoissa *[[The Mary Tyler Moore Show]]* (1970–1977), jossa hän näytteli uutisreportteri Murray Slaughteria, sekä *[[Lemmenlaiva]]* (1977–1986), jossa hän näytteli kapteeni Merrill Stubingia. 

MacLeod syntyi ja kasvoi New Yorkin osavaltiossa. Hän valmistui Ithaca Collegesta ja palveli Yhdysvaltain ilmavoimissa. Hän sai uransa aikana kaikkiaan viisi Golden Globe -ehdokkuutta. MacLeod ei keskittynyt yksinomaan televisioon, vaan sai arvostusta myös elokuvanäyttelijänä.

*Lemmenlaivan* saaman suosion jälkeen MacLeod toimi myös risteily-yhtiö Princess Cruisesin edustajana ja lähettiläänä. Hän oli myös Kaliforniassa sijaitsevan Palm Springsin kaupunginjohtaja.

MacLeod oli naimisissa Joan Rootvikin kanssa vuoteen 1972 saakka ja meni vuonna 1974 naimisiin Patti Steelen kanssa, josta kuitenkin erosi vuonna 1982, mutta meni hänen kanssaan uudestaan naimisiin vuonna 1985 tultuaan sitä ennen uskoon.

## Lähteet

## Aiheesta muualla
*
Bernie Kopell

**Bernard Morton ”Bernie” Kopell** (s. 21. kesäkuuta 1933) on yhdysvaltalainen näyttelijä. Hänellä on ollut rooleja useissa tunnetuissa televisiosarjoissa kuten *[[Lemmenlaiva]]ssa* laivan tohtorina ja *[[Salainen agentti 86]]* -hupailussa Siegfriedin roolissa. 

Kopell syntyi New Yorkissa ja palveli Yhdysvaltain laivastossa. 

## Aiheesta muualla
*
Ted Lange

**Theodore William "Ted" Lange** (s. 5. tammikuuta 1948) on yhdysvaltalainen näyttelijä. Hän esiintyi baarinpitäjä Isaac Washingtonin roolissa televisiosarjassa *[[Lemmenlaiva]]* (1977–1986).

Lange tunnetaan lisäksi muun muassa Bud Light -mainoksista.

## Aiheesta muualla
*
Fred Grandy

**Fredrick Lawrence ”Fred” Grandy** (s. 29. kesäkuuta 1948 Sioux City, Iowa) on yhdysvaltalainen näyttelijä ja republikaanisen puolueen poliitikko. Hän esiintyi purseri Burl ”Gopher” Smithin roolissa televisiosarjassa 
*[[Lemmenlaiva]]* (1977–1986).

Harvardista valmistunut Grandy istui Yhdysvaltain edustajainhuoneen jäsenenä iowalaisista vaalipiireistä vuosina 1987–1995.

## Lähteet

## Aiheesta muualla
*
Karl Mai

**Karl Mai** (27. heinäkuuta 1928 Fürth, Saksa – 15. maaliskuuta 1993) oli saksalainen jalkapalloilija.

Mai kuului Länsi-Saksan maajoukkueeseen, joka voitti vuoden 1954 MM-kilpailut; hän pelasi turnauksessa viisi Saksan kuudesta ottelusta. Urallaan hän pelasi maajoukkueessa yhteensä 21 ottelua ja teki yhden maalin. Seurajoukkueurallaan Mai edusti SpVgg Greuther Fürthiä sekä Bayern Müncheniä.

## Lähteet
Shakin maailmanmestaruusottelu 1993 (PCA)

**Shakin [[Shakin maailmanmestaruus|maailmanmestaruusottelu]] 1993** järjestettiin Lontoossa. PCA-shakkiliiton ottelussa vastakkain pelasivat hallitseva maailmanmestari Garri Kasparov ja haastaja Nigel Short. Ottelun kesti 20 peliä, ja se päättyi Kasparovin voittoon pistein 12½–7½. 

## Pelit

## Karsinnat

Neljä parasta pelaajaa vuosien 1988–1990 ehdokasturnauksesta – Karpov, Timman, Jusupov ja Speelman – syötettiin suoraan ehdokkaiksi. Loput 11 pelaajaa valittiin Interzonal-turnauksessa, johon osallistui 64 pelaajaa. 

Nämä 15 pelaajaa pelasivat sarjan ehdokasotteluita. Mikäli ottelut päättyivät tasan, pelattiin ylimääräinen kahden pelin sarja, kunnes toinen pelaajista saavutti pistejohdon.

## Lähteet
*
Northland Resources

**Northland Resources Inc.** on kanadalainen, Oslon pörssissä noteerattu kaivosyhtiö, joka on aikeissa hyödyntää Suomen ja Ruotsin malmivarantoja, lähinnä maiden pohjoisosissa. Yhtiö on ollut aikeissa perustaa Hannukaisen kaivoksen Kolariin sekä Tapulin ja Stora Sahavaaran kaivokset Pajalaan. Kaivokset tulisivat louhimaan pääasiassa rautaa ja kuparia, jossain määrin myös kultaa.

Emoyhtiö teki konkurssiin 2014.  Tapojärvi Oy osti Hannukaisen kaivosoikeudet 2015 ja perusti Hannukainen Mining Oy:n. 

## Kaivoshankkeet
*Hannukaisen kaivos
*Tapulin kaivos
*Stora Sahavaaran kaivos

## Muita tutkimushankkeita
Suomi:
*Kuervitikon esiintymä
Ruotsi:
*Pellivuoman esiintymä
*Saarijärvi-Lannavaaran esiintymä
*Salimivaaran esiintymä
*Barselen esiintymä

## Lähteet

## Aiheesta muualla
*Northland Resources Inc.
PJK

**PJK** voi tarkoittaa seuraavia:

* PJK, Pirkkalan Jalkapalloklubi, jalkapalloseura
* PJK, Pyhäjoen Joki-Kiekko, jääkiekkoseura
* PJK, Puunjalostajakilta, Aalto-yliopistossa toimiva ainejärjestö.
The Mad Capsule Markets

**The Mad Capsule Markets** oli japanilainen yhtye, joka toimi vuodesta 1990 vuoteen 2006 saakka. Yhtye oli toisinaan tunnettu omalaatuisesta musiikista, yhtyeen tyylejä olivat electronica, 
punk ja heavy metal. Yhtye on ottanut myös paljon vaikutteita saksalaiselta esikuvaltaan Atari Teenage Riotilta

## Albumit
* *Humanity* (1990)
* *P.O.P* (1991)
* *SPEAK!!!* (1992)
* *MIX-ISM* (1994)
* *P-A-R-K* (1994)
* *4 Plugs* (1996)
* *Digidogheadlock* (1997)
* *Osc-Dis* (1999)
* *010* (2001)
* *020120* (2002)
* *CiSTm K0nFliqt* (2004)

## Jäsenet
* Hiroshi Kyono, laulaja
* Takeshi Ueda, basso
* Motokatsu Miyagami, rummut
* TORUxxx, kitara
Hakosilta

**Hakosilta** on Hollolan eteläinen kylä Herralan lähellä, josta alkaa Lahden oikorata Hakosillan vaihteen kohdalta. Hollolaan suunniteltu Nostavan logistiikkakeskus sijaitsisi perustetuksi tultuaan Hakosillan alueella.

Hakosillan poikki kulkevat Lahden oikorata ja samalla Riihimäki–Lahti-rata, jossa ne yhtyvät Lahden rautatieasemalle vievään rataosuuteen. Hakosilta on maaseutumaista aluetta ja kylän palvelut ovat keskittyneet Herralaan ja Nostavaan.

## Nähtävyyksiä

### Jokikumpu

Alueella on Jokikumpu-niminen matkailupaikka, jossa on lampia. Piehenköllä ja kosteahkolla metsäisellä alueella on havaittu jopa yli 20 lintulajia. 

### Hiljaisuuden huone
Jokikummusta länteenpäin johtavan hiekkapäällysteisen tien pohjoispuolella mäellä on yksityinen puurakenteinen kappelia muistuttava *[[Hiljaisuuden huone]]* Koskimyllyntie 300:ssa. Hiljaisuuden huone on satunnaisesti auki ja siellä yleensä yhteislauletaan virsiä. Hiljaisuuden huoneen vihki käyttöön 2006 Jukka Kuoppamäki, mutta se ei ole Suomen evankelis-luterilaisen kirkon seurakunnan kirkkorakennus.

Koskimyllyntie johtaa kantatie 54:ään.
Renne Nikupaavola

**Renne Nikupaavola** (16. elokuuta 1936 Viipuri – 25. lokakuuta 2013 Raahe) oli suomalainen kääntäjä. 

Nikupaavolan suomennoksiin kuuluu muun muassa Sven Hasselin kirjoja, Tex Willeriä ja Disneyn sarjakuvia.

Nikupaavola suomensi Tex Willeriä vuosina 1971–1973 ja kuuden vuoden tauon jälkeen jälleen vuodesta 1979 alkaen. Tex Willerin käännöstyöhön tarvittavan italian kielen hän opiskeli itsenäisesti, ja lausuntonsa mukaan hän ei osannut keskustella italiaksi, sillä kielenkäyttö oli pelkästään kirjallista. Nikupaavolan kääntämä Tex Willer -albumi *Uudisraivaajat* sai vuoden 2013 *Herra Koipeliini* -tunnustuspalkinnon parhaasta käännössarjakuvasta.

Renne Nikupaavolan vanhemmat olivat juristi Eino Nikupaavola ja Ragnhild Hedvig Roine.

## Lähteet
Kartanonmäki

**Kartanonmäki** tarkoittaa suomen kielessä useissa tapauksissa paikkaa, jolla kartanon päärakennus mahdollisine talousrakennuksineen on sijainnut tai jonka jäänteet siellä edelleen sijaitsevat. Kartanonmäkiä on muun muassa Jämsässä, Seinäjoella, Sysmässä, Padasjoella, Tammelassa, Myrskylässä, Hollolassa ja Asikkalassa.

Kartanotalouden päättymisen jälkeen on kartanonmäestä voinut tulla kylä tai merkittävä kulmakunta, kun maita jaettiin siirtoväelle, jolloin alueen väkiluku kasvoi pienen kylän mittoihin.

#Kartanonmäki (Asikkala), talo
#Kartanonmäki (Hollola), Messilän kartano
#Kartanonmäki (Jämsä)
#Kartanonmäki (Myrskylä), Myrskylän kartano
#Kartanonmäki (Orimattila)
#Kartanonmäki (Padasjoki)
#Kartanonmäki (Seinäjoki)
#Kartanonmäki (Sysmä)
#Kartanonmäki (Tammela) 

## Lähteet
Rengon vaakuna

**Rengon kunnanvaakuna** on saanut aiheensa kunnan keskiaikaisesta historiasta. Vaakunan härkä viittaa Hämeen härkätiehen, joka kulkee kunnan kautta. Härän kantamassa lipussa esiintyvä simpukka on pitäjän silloisen suojeluspyhimyksen apostoli Jaakobin tunnus, jonka paikkakunnalla sijaitsevaan nimikkokirkkoon tehtiin pyhiinvaellusmatkoja Hämeen härkätietä pitkin.

Vaakunan on suunnitellut Olof Eriksson, ja se vahvistettiin käyttöön 1. heinäkuuta 1953. Vaakunan selitys on ”kultakentässä kävelevä punainen härkä, kantaen oikealla etujalallaan punaista lippua, jossa hopeasimpukka; härän sarvet, sorkat ja nenärengas sekä lipputangon nuppi hopeaa”. Vaakuna muuttui epäviralliseksi kotiseutuvaakunaksi 2009 Rengon liityttyä Hämeenlinnan kaupunkiin.

## Lähteet
* 
*
Laitiala

**Laitiala** on Hollolan kylä, joka sijaitsee Vesijärven pohjukassa Hollolassa olevalla rannalla. Laitialassa on Laitialan kartano. Alueella on ollut kivikautista asutusta, koska asutus keskittyi kalavesien rannoille.

Laitialassa on Laitialan kartano ja Laitialan mukaan on nimetty myös sisävesimatkustaja-alus M/S Laitiala.

## Kiinteät muinaisjäännökset
*Laitialan kivikautinen asuinpaikka
*Laitialantien historiallisen ajan kiuas
*Laitialantien röykkiö
*Lehmon asuinpaikka
*Lehmontien kivikautinen asuinpaikka
Timothée Atouba

**Timothée Atouba** (s. 17. helmikuuta 1982 Douala, Kamerun) on kamerunilainen entinen jalkapalloilija.

7. heinäkuuta 2009 Atouba allekirjoitti alankomaalaisen Ajax Amsterdamin kanssa kaksivuotisen pelaajasopimuksen, joka kesti kesäkuun 2011 loppuun. Sopimus sisälsi myös option kahdesta seuraavasta kaudesta 2012 ja 2013. Atouba siirtyi Ajaxiin saksalaisesta Hamburger SV:stä. Hän pelasi myöhemmin Segunda Divisiónin Las Palmasissa.

Atouba on edustanut Kamerunia 42 kertaa. Hän kuului muun muassa maan joukkueeseen vuosien 2004, 2006 ja 2008 Afrikan-mestaruuskilpailuissa.

## Lähteet
* 
* 

### Viitteet

## Aiheesta muualla
Illiberaali demokratia

**Illiberaali demokratia** on hallintojärjestelmä, jossa vaalit voivat olla muodollisesti vapaat ja kilpailulliset, mutta jossa liberaalin demokratian perusominaisuudet, kuten riippumaton oikeuslaitos, lehdistönvapaus, sananvapaus ja yksilön oikeuksien suojelu, ovat heikennettyjä tai sivuutettuja.

Demokratia ja liberalismi ovat usein kuuluneet yhteen. Esimodernit demokratiat eivät kuitenkaan olleet liberaaleja, ja toisaalta on ollut epädemokraattisia valtioita, jotka olivat kuitenkin liberaaleja.

Illiberaalin demokratian käsitteen esitteli Fareed Zakaria vuonna 1997 artikkelissaan *[[Foreign Affairs]]* -lehteen. Hän käytti termiä kielteisessä merkityksessä. Alun perin illiberaalin demokratian käsitettä käytettiin tieteellisessä keskustelussa kuvaamaan 1970-luvulla alkaneen siirtymäkauden järjestelmiä, joissa demokratian muodolliset mekanismit oli otettu käyttöön ilman vankkaa liberalismin perinnettä ja yksilönvapauksien suojelua. Zakaria antoi esimerkkeinä Perun, Palestiinan, Sierra Leonen, Slovakian, Pakistanin ja Filippiinit.

Nykyaikana termiä on käyttänyt myönteisessä merkityksessä Unkarin pääministeri Viktor Orbán. Hänen mukaansa demokratian ei välttämättä tarvitse olla liberaali, vaan hänen kuvailemansa illiberaali ”kristillinen demokratia” korostaa liberaalin demokratian suosimien monikulttuurisuuden, maahanmuuttomyönteisyyden ja uudenaikaisen perhekäsityksen sijaan kristillisyyteen perustuvaa elämänmuotoa, ihmisarvoa, perhettä ja kansakuntaa. Orbánin mukaan illiberaali demokratia ei kiellä liberalismin perusarvoja, kuten vapautta, mutta ei kuitenkaan nosta liberalismia valtiojärjestelmän keskeiseksi periaatteeksi. Orbánin mukaan menestyviä mutta illiberaaleja maita ovat muun muassa Singapore, Kiina, Turkki ja Venäjä.

Illiberaali demokratia on noussut esiin sen poliittisen muutoksen aikana, jossa perinteiset keskustavasemmistolaiset ja keskustaoikeistolaiset puolueet ovat menettäneet asemiaan populistisille ja nationalistisille liikkeille. Niihin kuuluvat poliittiset toimijat ovat perinteisiä puolueita vähemmän sitoutuneita liberaaleihin instituutioihin ja halukkaampia rajoittamaan riippumattomia vallanrajoitteita, median vapautta ja oikeuslaitoksen itsenäisyyttä.

Joidenkin tutkijoiden mukaan illiberaalin demokratian vaara on siinä, että se heikentää demokratian sisältöä tai toimii siirtymävaiheena autoritaarisuuteen, koska oikeudelliset ja institutionaaliset turvat ovat puutteellisia tai alisteisia poliittiselle vallalle.

## Katso myös
* Ohjattu demokratia
* Oligarkia

## Lähteet

## Kirjallisuutta
*Teivo Teivainen: Fujimorin Peru, 

## Aiheesta muualla
*